Personal Universitar

Programul ERASMUS+ poate finanța mobilități ale personalului universitar pentru desfăşurarea unor misiuni de predare/training într-o universitate parteneră, în baza unui acord inter-instituţional, dintr-o ţară membră a UE sau non-UE.

Durata unei mobiliăți de predare este în medie de 5 zile lucrătoare, respectiv 8 ore predate, iar o mobilitate de training se poate desfășura între 2-5 zile de activitate.

Informaţii generale despre programul ERASMUS+ pot fi găsite pe pagina web a Agentiei Nationale pentru Programe Comunitare in Domeniul Educatiei si Formarii Profesionale.

PREGATIREA MOBILITATII

DECONT

PREGATIREA MOBILITATII

PRIMUL PAS

În obținerea finanțării ERASMUS+ pentru o mobilitate de predare sau training se completează pe platforma TRAVEL.UPB.RO cererea de deplasare (cu cel putin 20 zile înainte de efectuarea deplasării) și se încarcă documentele menționate mai jos:.

Invitaţia din partea universităţii partenere cuprinde: numele şi prenumele personalului universitar şi perioada de deplasare (date exacte zi/lună/an) în cadrul programului ERASMUS+.

Programul de predare sau Programul de training – unde data de început a mobilității trebuie să fie prima zi de activitate cu prezență fizică iar data de încheiere trebuie să fie ultima zi de activitate în care participantul trebuie să fie prezent la instituția gazdă.

Extras de cont în care se specifică IBAN-ul contului în euro (se deschide un cont curent personal în EURO la BCR în care se va transfera suma alocată pentru deplasare).

Copie BI sau CI.

Pentru completarea informațiilor din programul de predare/training puteți utiliza Factsheet-ul nostru.

AL DOILEA PAS

Confirmarea corectitudinii completării cererii de deplasare de către angajații Biroului Erasmus+ Politehnica București.

Achiziționarea biletului de transport către destinația de mobilitate unde transportul la dus se va realiza înainte de prima zi de activitate înscrisă în Programul de predare/training, iar transportul de întors se va realiza după ultima zi de activitate menționată în Programul de predare/training.

Semnarea contractului financiar la Biroul Erasmus+ al Politehnicii Bucuresti. Un exemplar al contractului rămâne la beneficiarul mobilității, pentru a avea cunoştinţă de documentele justificative pe care trebuie să le prezinte la încheierea mobilităţii.

AL TREILEA PAS

Confirmarea finalizării mobilității trebuie să se efectueze în maximum 3 zile lucrătoare de la data sosirii în ţară. În acest scop, trebuie să vă prezentaţi la Biroul Erasmus+ cu documentele de decont ce sunt menţionate în contractul financiar.

DECONT

În vederea efectuării decontului se vor depune la Biroul Erasmus+ următoarele documente:

Certificat emis de universitatea gazdă, în original, acesta trebuie să confirme îndeplinirea programului de lucru (8 ore/săptămână) – FOARTE IMPORTANT!

Formularul de feedback ONLINE privind activitatea din cadrul mobilităţii ERASMUS. Linkul către acesta este primit în ultima zi de mobilitate.

Raport de activitate privind deplasarea ERASMUS+ – Descrieţi pe scurt conţinutul mobilităţii şi atingeţi următoarele puncte în raportul de activitate:

În ce limbă a fost predat cursul ?

Cursul predat face parte din programul obişnuit sau a fost un extra curs? La ce nivel de predare aţi ţinut cursuri: anii I – V (U – Undergraduate), anul VI (P – Postgarduate) sau doctorat (D – Doctoral)?

Materialul predat a fost produs înainte sau este rezultatul îndatoririi faţă de mobilitate (dacă materialul există sau a fost pregătit special pentru acest curs).

Ce beneficii profesionale s-au realizat prin perioada de predare în străinatate (dacă există)

Ce tipuri de alte activităţi (dacă există) aţi mai desfăşurat în timpul mobilităţii la universitatea gazdă:

(i) Participarea la examene, teste etc.

(ii) Organizarea de mobilităţi studenţesti, cum ar fi monitorizarea propriilor studenţi în străinătate etc…

(iii) Proiecte de cercetare;

(iv) Organizarea de evenimente/seminarii internaţionale comune;

(v) Instruire lingvistică;

(vi) Implementarea programelor educaţionale la distanţă;

(vi) Pregătirea activităţilor viitoare de cooperare, cum ar fi Programe Intensive/Proiecte de dezvoltare a programei şcolare.